GiliGold/VAD_KnessetCorpus huggingface dataset:
משה גפני: היום בצהרים.
צחי דוד: דווקא במקרה הזה אין בעיה.
צחי דוד: הרשאות כבר ניתנו ומדובר במימון.
צחי דוד: זה יישלח אליך עוד היום ממשרד השיכון9.
משה גפני: רוחמה, תגישי רביזיה.
משה גפני: הוא אומר שהמקרה הזה לא מעכב את הכסף.
משה גפני: תעביר אליה את הרשימה.
משה גפני: אם תעביר אותה עוד היום, היא תסיר את הרביזיה.
משה גפני: בעד אישור פניות מספר 857 ו-858 – פה אחד הפניות אושרו חברת הכנסת רוחמה אברהם הגישה רביזיה.
משה גפני: היא תסיר אותה ברגע שתועבר הרשימה.
משה גפני: פניות מספר 874 ו-875 –
צחי דוד: עוד העברה ממשרד ראש הממשלה לתקציב הרגיל של משרד השיכון.
צחי דוד: מדובר בשני סיכומים בין המשרדים, האחד על חצי מיליון שקלים עבור כתיבת מערכי שיעור וביצוע קורסים למהנדסים בנושא שיפוץ מבנים שניזוקו לאחר רעידת אדמה.
צחי דוד: במסגרת פעילות ועדת ההיגוי להיערכות לרעידות אדמה, ביקש משרד השיכון לבצע כאן איזושהי פעילות כמשרד האמון על הנושא.
רוחמה אברהם-בלילא: זה לא במסגרת תמ"א 38.
צחי דוד: תמ"א 38 זה חיזוק ואנחנו מדברים כאן על שיפוץ המבנה לאחר שהוא ניזוק, כתיבה של נהלים.
רוחמה אברהם-בלילא: איפה עומדת התוכנית של תמ"א 38 לצורך העניין הזה?
צחי דוד: תמ"א 38 בתוכנית הכלכלית לשנים 2011-2012, משרד האוצר ומשרדי הפנים והשיכון הביאו מספר תיקונים לתוכנית, חלקם בחקיקה עברו בכנסת.
רוחמה אברהם-בלילא: בכמה היא מתוקצבת?
צחי דוד: תמ"א 38?
צחי דוד: זה לא עניין של תקצוב אלא זה עניין של עודף זכויות בנייה כנגד חיזוק המבנה.
צחי דוד: אין כאן עניין של תקציב בתמ"א 38.
משה גפני: בעד אישור פניות מספר 874 ו-875 – פה אחד הפניות אושרו פנייה מספר 944 –
רוחמה אברהם-בלילא: הנה, יש לנו מענקים להקמת מפעלים בפריפריה.
משה גפני: תבדקו למה הוא לא בא.
משה גפני: פנייה מספר 970 – קליטת חיילים משוחררים אין רפרנט.
משה גפני: פניות מספר 971 עד 974 –
אלון מסר: הפנייה נועדה להעברת 140 מיליון שקלים לוועדה לתכנון ותקצוב במערכת ההשכלה הגבוהה לשנים תשע"א ותשע"ב בהתאם לתוכנית הרב שנתית לשנים תשע"א עד תשע"ו.
אלון מסר: כמו כן הפנייה נועדה להעביר מיליון וחצי שקלים למכללה החרדית בירושלים.
רוחמה אברהם-בלילא: מיליון וחצי שקלים למכללה החרדית בירושלים.
אלון מסר: בהתאם לסיכום קואליציוני עם סיעת ש"ס.
משה גפני: האמת היא שלא צריך להעביר.
רוחמה אברהם-בלילא: אתה יודע מאיפה מורידים את זה.
רוחמה אברהם-בלילא: שים לב מאיפה מורידים את זה, מהרשות הלאומית לבטיחות בדרכים.
רוחמה אברהם-בלילא: אדוני היושב ראש, שילומים קואליציוניים מהרשות הלאומית לבטיחות בדרכים.
משה גפני: מה קואליציוני?
רוחמה אברהם-בלילא: מיליון וחצי שקלים לישיבה חרדית.
משה גפני: איזו ישיבה חרדית?
משה גפני: אני בכלל לא מצביע בעד.
רוחמה אברהם-בלילא: שילום קואליציוני ל-ש"ס.
משה גפני: נסים, אתה יודע על זה?
משה גפני: אני לא מצביע בעד זה בכלל המכללה החרדית הזאת.
רוחמה אברהם-בלילא: מה שמה של הישיבה החרדית הזאת?
רוחמה אברהם-בלילא: מיליון וחצי שקלים למכללה חרדית.
משה גפני: אבל מעבירים כאן 144 מיליון למוסדות להשכלה גבוהה.
משה גפני: למה מעבירים?
משה גפני: 144 מיליון שקלים זה הרבה כסף.
משה גפני: זה לא מופיע בספר התקציב?
אלון מסר: התוכנית הרב שנתית למערכת ההשכלה הגבוהה פרוסה על פני שש שנים.
משה גפני: אבל זה נקבע כבר מזמן.
משה גפני: למה זה לא מופיע בתקציב?
אלון מסר: כאשר התחילה שנת הלימודים, יש את כל הנתונים ש-ות"ת אוספת לגבי מספרי סטודנטים וכדומה.
אלון מסר: צריך לעדכן את התקציב בהתאם לתוכנית לבין מה שקרה בפועל.
אלון מסר: לכן זאת תוספת של 140 מיליון שקלים לשנה הנוכחית, זו שכבר התחילה.
משה גפני: אתה יודע להגיד לי מה השכר הגבוה במוסדות להשכלה גבוהה?
משה גפני: בלי שמות.
משה גפני: מה השכר הכי גבוה במוסדות להשכלה גבוהה?
משה גפני: במועצה להשכלה גבוהה?
אלון מסר: אני יכול לברר את הנתון הזה.
משה גפני: יש שם משכורות גבוהות, בינוניות או נמוכות?
רוחמה אברהם-בלילא: אדוני היושב ראש, דיברת על ה-141 מיליון, אבל תסתכל על הסכומים.
רוחמה אברהם-בלילא: יש לך כסף שהולך מהסעיף של הרזרבה הכללית.
רוחמה אברהם-בלילא: לאחר מכן יש את התקצוב של המכללה החרדית שנלקח.
משה גפני: איפה המכללה החרדית?
רוחמה אברהם-בלילא: מיליון וחצי שקלים לתקצוב של המכללה החרדית.
אלון מסר: זה בתוך הסעיף של ההשכלה הגבוהה, בתוך סעיף 21.
אלון מסר: כל הכסף עובר לשם.
משה גפני: אם אני רוצה להעביר – ואני לא רוצה, אבל אם אני רוצה – כסף למכללה חרדית, אני יכול?
משה גפני: אני לא רוצה, אבל אם אני ארצה?
ציון פיניאן: תגיד לו שכשהוא ירצה, אתה תיתן לו תשובה.
משה גפני: מי זאת המכללה החרדית?
אלון מסר: מכללה חרדית בירושלים.
משה גפני: איזו מכללה חרדית?
משה גפני: אני לא מכיר מכללות חרדיות.
אלון מסר: אני יכול לברר.
רוחמה אברהם-בלילא: באים לכאן עם מיליון וחצי שקלים.
משה גפני: מה זה מיליון וחצי שקלים?
משה גפני: מעבירים כאן 141 מיליון שקלים.
משה גפני: ה-141 מיליון שקלים זה כסף קואליציוני של מישהו?
רוחמה אברהם-בלילא: זה חלק ממנו.
משה גפני: למה, המכללה החרדית זה כסף קואליציוני?
רוחמה אברהם-בלילא: זה מה שנאמר.
משה גפני: אלון, זה כסף קואליציוני?
אלון מסר: לגבי המכללה החרדית, כן.
רוחמה אברהם-בלילא: לא ידעת שמיליון וחצי שקלים הולכים לטובת מכללה חרדית?
רוחמה אברהם-בלילא: הוא אפילו לא יודע מה שמה.
משה גפני: לא, לא ידעתי.
משה גפני: בעד אישור פניות מספר 971 עד 974 – 2 נגד – 2
רוחמה אברהם-בלילא: אורי, אתה מתנגד?
אורי אריאל: אני נגד העברות ל-ות"ת, ל-מל"ג של הפד"ג והדת"ת.
אורי אריאל: תרשום את זה בפרוטוקול, שיהיה ברור.
אורי אריאל: אם אתה לא יודע מה אלה ראשי התיבות, אחר כך אני אסביר לך.
משה גפני: אתה יכול לעשות לי טובה ולהימנע?
רוחמה אברהם-בלילא: אתה אופוזיציה, אתה לא יכול.
משה גפני: תעשה לי טובה, אלה המוסדות להשכלה גבוהה.
משה גפני: אני יכול לבקש ממך טובה אישית?
אורי אריאל: הרב אלישיב ביקש להצביע נגד.
משה גפני: נצביע אחר כך.
משה גפני: אלון, אתה לא צריך לבוא.
משה גפני: אנחנו נצביע על זה.
משה גפני: פנייה מספר 976 - תמיכה בחקלאים שומרי שמיטה.
משה גפני: אני מבין שזאת יתרה שלא העבירו להם בזמנו.
משה גפני: זה למשרד החקלאות?
אלון מסר: משרד החקלאות, 450 אלף שקלים.
משה גפני: בעד אישור פנייה מספר 976 – פה אחד הפנייה אושרה פניות מספר 977 עד 989, 977 עד 983 -
דולב: הפנייה התקציבית נועדה להעביר 644 מיליון שקלים לתקציב הפיתוח של משרד התחבורה בהתאם לביצוע.
דולב: מדובר בעיקר על ביצוע של חברת מע"צ שמבצעת אחזקה של כבישים בכל הארץ.
דולב: גם ביצוע של מוקדי סיכון.
משה גפני: אתם מורידים כסף אמנם לא גדול אבל אתם מורידים ממענקים שוטפים לרשויות.
רוחמה אברהם-בלילא: כן, מלוות פנים.
משה גפני: זה לא בוצע?
אורי אריאל: מע"צ ביצע בעוד 650 מיליון שקלים?
משה גפני: בהפחתות יש ברשויות המקומית ארבעה וחצי מיליון שקלים.
משה גפני: אתה יודע מה זה?
משה גפני: זה תת ביצוע?
משה גפני: מה בדיוק הנושא הזה?
משה גפני: רוחמה, את רוצה סעיף בור?
משה גפני: תסתכלי בפנייה הזאת.
משה גפני: תשלום ריבית ועמלות.
אורי אריאל: ביצעו עוד חצי מיליארד שקלים במע"צ?
אורי אריאל: מה היה כאן?
דולב: מדובר על חשבוניות שמע"צ צריכה לשלם לקבלנים.
אורי אריאל: כן, אבל היא עשתה מעבר ב-650 מיליון שקלים?
דולב: זה לא מעבר לתקציב.
דולב: זה מקור תקציבי שהיה צריך להגיע והוא מגיע עכשיו באיחור לפני שנגמרת השנה.
דולב: למע"צ יש תוכנית חומש.
דולב: הם עובדים בצורה מסודרת.
אורי אריאל: נכון, ויש לה תקציב ל-2011.
אורי אריאל: מה שהיא עשתה, היא חרגה.
דולב: תוכנית החומש נחתמה לאחר שכבר נבנה התקציב.
דולב: עכשיו צריך להשלים אותו לתוכנית החומש וזאת הפעולה הזאת.
רוחמה אברהם-בלילא: תראה איזה גודל של פניות שמביאים לך ברגע האחרון.
רוחמה אברהם-בלילא: אתה לוקח אחריות ואומר שאם אתה לא מעביר את זה, זה בעייתי, אבל זה לא הוגן לעשות את זה כך.
רוחמה אברהם-בלילא: זה לא הוגן בלשון המעטה לעשות את זה לוועדה בהיבט של השקיפות.
משה גפני: אבל יש לי אחריות.
משה גפני: אני לא רוצה שבסוף ייתקע פרויקט של מע"צ.
אורי אריאל: הם כבר ביצעו.
אורי אריאל: הם חרגו מהתקציב.
רוחמה אברהם-בלילא: אני מסכימה אתך אבל יש לנו אחריות.
רוחמה אברהם-בלילא: אנחנו לוקחים אתה אחריות.
דולב: זאת לא חריגה.
דולב: לא מדובר בחריגה.
אורי אריאל: ביצעו מעבר לתקציב.
אורי אריאל: עזוב את המילה חריגה.
אורי אריאל: ביצעו מעבר לתקצוב המתוכנן שאושר בכנסת ב-650 מיליון שקלים.
משה גפני: אומרים לי שאם מגיעות היום פניות, מציעים לי לאשר אותן כי יכולים להיות דברים חשובים.
רוחמה אברהם-בלילא: למה אנחנו חייבים לאשר?
משה גפני: לא חייבים, אבל אז אני נושא באחריות.
משה גפני: כולנו נושאים באחריות אבל אני כיושב ראש נושא באחריות על פרויקטים אני לא יודע מה טבעם שיכולים להיתקע.
רוחמה אברהם-בלילא: אני מסכימה, אבל ברור שהממשלה לא מתנהלת כאן באחריות.
משה גפני: אני מסכים, אבל אין ברירה.
משה גפני: טמיר, אתה מכיר שנה אחת שהיה אחרת?
רוחמה אברהם-בלילא: לא, אבל אדוני היושב ראש, עם כל הכבוד, אתה יודע שמה שנעשה בעבר, אנחנו לא צריכים להמשיך אתו.
רוחמה אברהם-בלילא: כל החכמה שלנו היא להפסיק לקחת אחריות במקום הממשלה הזאת או לנהל את המדינה במקום הממשלה, שזה אולי רעיון יותר טוב.
משה גפני: את רוצה להרחיב בעניין הזה?
רוחמה אברהם-בלילא: מאוד.
משה גפני: אתה יודע להתייחס?
דולב: כן, אני יודע.
דולב: מדובר בתקצוב בהתאם לתוכנית החומש של מע"צ שחלק מהמקורות שלה לא הופיעו בתקציב המקורי בגלל שהוא נבנה לפני שסוכמה תוכנית החומש.
דולב: חלק מהכסף מגיע ממקורות משרד התחבורה וחלק ממקורות אחרים.
דולב: מדובר ב-350 מיליון שקלים בתקציבי האחזקה, וזה בסוף כדי שתהיה תאורה בכבישים וכדי שלא יהיו בורות.
דולב: יש לזה השפעה דרמטית על הבטיחות.
דולב: מעבר לכך עוד שלושים מיליון שקלים למוקדי סיכון שאלה פרויקטים שקבלנים מבצעים, הם בביצוע היום והם מטפלים בצמתים מרכזיים שיש בהם תאונות מעל הממוצע הארצי, ושבעים מיליון שקלים לפרויקט של סומך המוביל, שגם הוא בצפון, בפריפריה, ועוד פרויקט גדול בפריפריה שהקבלן הצליח להאיץ את קצב הביצוע אפילו מעבר לתכנון וזה נבנה כך כדי להפריע כמה שפחות לתנועה.
דולב: יש לו תמריצים לבנות יותר מהר ולכן הוא גם מגיש חשבונות יותר מהר, ואלה 240 מיליון שקלים לפרויקט עוקף קריות, גם הוא בפריפריה באזור הקריות וחיפה.
משה גפני: בעד אישור פניות מספר 977 עד 989, 977 עד 983 – פה אחד הפניות אושרו
משה גפני: אני חוזר לסעיף של המוסדות להשכלה גבוהה.
משה גפני: פניות ספר 971 עד 974 -
משה גפני: בעד אישור פניות מספר 971 עד 974 – נגד – 1
רוחמה אברהם-בלילא: אתה לא יודע על מה אתה מצביע.
אמנון כהן: אני מצביע עם גפני.
משה גפני: בעד אישור פניות מספר 971 עד 974 – 3 נגד – 2 נמנע - 1 הפניות אושרו
רוחמה אברהם-בלילא: אנו מוחה בתוקף על מה שהיה כאן.
משה גפני: פניות מספר 984 עד 986 –
צחי דוד: הפנייה נועדה להעברת 3 מיליון ו-747 אלפי שקלים למשרד התרבות והספורט.
צחי דוד: מיליון וחצי מתוכם לפרויקט אוטו ספר, פרויקט של הנגשת ספריות למגזר הערבי, והיתרה לתקנת המתקנים, תקנת תמיכה של משרד התרבות.
משה גפני: מתקני ספורט.
צחי דוד: אני אציין עוד שכמו כן הפנייה נועדה לבצע שינויים פנימיים, בין היתר בתקציב השכר, לתקצוב עלויות פרישה.
אמנון כהן: אני יכול לבקש רביזיה?
משה גפני: לא, אתה לא יכול לבקש רביזיה.
אורי אריאל: אם אפשר לחזור לתקציב הקודם, לגבי מע"צ.
אורי אריאל: העברה של 600 וכולי, אני רואה שיש רשויות מקומיות למשל.
אורי אריאל: זה שייך למע"צ או מה זה?
אלון מסר: אתה מדבר על 4.5 מיליון?
אורי אריאל: אני מדבר על פניות 977 עד 983, על זה הצבענו.
אלון מסר: אתה מדבר על המקורות, מאיפה מביאים את הכסף?
אורי אריאל: כתוב שמדובר להעביר סכום של 644 מיליון שקלים מסעיף 13, הוצאות שונות וכולי, רשויות מקומיות.
אורי אריאל: מה שמופיע בשורה הראשונה, זה הקיצוץ?
אלון מסר: מה שבמינוס, זה אומר שמשם בא הכסף, ומה שבפלוס, לשם הולך הכסף.
אורי אריאל: הרשויות המקומיות, זה מה שקודם נשאלתם לגבי ההלוואות?
אורי אריאל: זה מזה?
משה גפני: אנחנו מצביעים על אישור פניית התרבות.
משה גפני: בעד אישור פניות מספר 984 עד 986 – פה אחד הפניות אושרו פנייה מספר 970 –
רועי קונפינו: מדובר בשינויים פנימיים בקרן לקליטת חיילים משוחררים בהתאם לביצוע הצפוי בתקנות השונות.
משה גפני: מה זה קרן פיקדון?
רועי קונפינו: יש מענק שחרור ויש פיקדון בנוגע לשחרור.
משה גפני: בעד אישור פנייה מספר 970 – פה אחד הפנייה אושרה אני עושה הפסקה עד שעה 2:30 ואז נמשיך.
משה גפני: אם אני אראה שיש פניות שיכולות להידחות למחר, הן יידחו למחר ונודיע לכולם שהישיבה תתקיים מחר ולא נכנס אותה היום.
משה גפני: אם נראה שיש פניות שהן שמאוד חשובות, אני מבקש מאוד מהחברים לבוא בשעה 2:30.
נסים זאב: אני מודיע שמחר אתה לא תראה אותי כאן.
אורי אריאל: אתם תודיעו לגבי 2:30.
משה גפני: כן, אני מודיע עכשיו על 2:30 אבל אני אומר שאני אבטל את הישיבה ב-2:30 אם הפניות שיגיעו לא יהיו חשובות.
אמנון כהן: אדוני היושב ראש, יישר כוח על המאמצים הרבים שאתה עושה בניסיון לסיים את כל נושא ההעברות לקראת סוף שנת התקציב.
אמנון כהן: יישר כוח למרות שהמליאה תוססת וגועשת.
ציון פיניאן: היום יום שלישי, א' בטבת התשע"ב, 27 בדצמבר 2011.
ציון פיניאן: על סדר היום תקנות מס הכנסה (ניכוי הוצאות מסוימות) (תיקון), התשע"ב-2011, תקנות מס הכנסה ומס מעסיקים (ניכוי ממשכורת ומשכר עבודה ותשלום מס מעסיקים) (תיקון), התשע"ב-2011.
ליאת גרבר: למעשה שתי התקנות שמונחות בפני הוועדה עוסקות בניכוי הוצאה של דמי חבר ודמי טיפול, שאלה הוצאות שמוציא עובד לארגון עובדים יציג הן בשל חברות, שזה מה שנקרא דמי חבר, והן אם הוא לא חבר בארגון, אז הוא משלם דמי טיפול.
ליאת גרבר: למעשה התשלום הזה נקבע בהסכמים קיבוציים בשנות ה-90 והוא מוסדר בחוק הגנת השכר, בסעיף 25.
ליאת גרבר: עד היום למעשה ההוצאה הזאת לא הייתה מותרת לצורכי מס.
ליאת גרבר: למעשה לצורכי מס מותרת רק הוצאה שהיא כולה בייצור הכנסה וההוצאה הזאת, אין ספק שהיא לכל הפחות מעורבת, יש בה אלמנטים פרטיים כמו קייטנות, הנחות, ימי כיף וכיוצא בזה דברים שעובד מקבל מארגון העובדים ויש בה גם אלמנטים הוניים כמו למשל קביעות, שיפור תנאים וכיוצא בזה שאלה אלמנטים הוניים שגם הם לא מותרים בניכוי.
ליאת גרבר: לאור כל זה אנחנו מציעים להתיר בניכוי חמישים אחוזים מההוצאה הזאת שאנחנו מעריכים אותה כהוצאה בייצור הכנסה.
רוחמה אברהם-בלילא: זאת הטבה שהיא הטבה חדשה?
ליאת גרבר: כן, זאת הטבה חדשה שאנחנו עכשיו נותנים אותה.
ליאת גרבר: אני אציין, על מנת לפרוס את כל היריעה, שהוגשה כנגדנו תביעה ייצוגית בשנת 2007 על ידי ההסתדרות להכרה בכל דמי החבר בעוד שעמדתנו הייתה שהם אינם מוכרים בכלל.
ליאת גרבר: למעשה הגענו להסכם פשרה לגבי העבר לפיו אנחנו נחזיר חמישים אחוזים מהסכום הזה בפריסה לעשר שנים.
ליאת גרבר: זאת אומרת, זה לא קשור לתקנות.
רוחמה אברהם-בלילא: אם כן, מה זאת התקנה הזאת?
ליאת גרבר: בעקבות הסכם הפשרה.
רוחמה אברהם-בלילא: זה על דעת כל הגורמים?
ליאת גרבר: זה על דעת כל הגורמים.
ליאת גרבר: ההסתדרות תומכת בזה.
ליאת גרבר: למעשה זה יסדיר את העתיד.
ליאת גרבר: במסגרת התובענה הגענו להסדר לגבי העבר שאנחנו נחזיר את זה באמצעות החזר במשכורת והתקנות למעשה יסדירו את העתיד, מה שלא היה בתובענה, וזה כמובן מקובל גם על ההסתדרות.
ליאת גרבר: אני אסביר רק שיש שתי תקנות שונות.
ליאת גרבר: תקנה אחת מסדירה את ההוצאה עצמה, את התרת ההוצאה.
ליאת גרבר: תקנות הוצאות מסוימות למעשה מסדירות את ההכרה בחמישים אחוזים מההוצאה כפי שמוגדר בתקנות.
ליאת גרבר: זאת אומרת, חמישים אחוזים מהטיפול.
רוחמה אברהם-בלילא: כמה זה יהיה בנטו לאותו עובד?
ליאת גרבר: אני חושבת שכל דמי החבר זה משהו כמו 400 שקלים.
קריאה: זה תלוי בשכר.
ציון פיניאן: זה אחוז מהשכר?
ליאת גרבר: כן, זה 0.7 ו-0.9 מהשכר, משהו כזה.
ליאת גרבר: אז חמישים אחוזים מזה.
ליאת גרבר: זה מגיע לכמה מאות שקלים בודדים בשנה.
טמיר כהן: כל ההוצאה היא לא גדולה.
ליאת גרבר: כן, כל ההוצאה עצמה לא גדולה.
ליאת גרבר: אני אסביר שיש שתי תקנות כאשר האחת עוסקת בהתרת ההוצאה עצמה, בקביעת השיעור שיותר להוצאה.
שלומית ארליך: כשאנחנו מדברים על חמישים אחוזים מגובה דמי הניהול.
ליאת גרבר: הטיפול.
ליאת גרבר: זה המקסימום.
שני ארזי: גם החבר משלם דמי חבר.
שני ארזי: הניכוי הוא בגובה של חמישים אחוזים מגובה דמי הטיפול.
ליאת גרבר: נכון מאוד.
ליאת גרבר: תקנות הניכוי ממשכורת בעצם יסדירו את זה שמעבידים יוכלו לעשות את זה באמצעות המשכורת והעובד לא יצטרך להגיש דוח כדי לקבל את זה.
ליאת גרבר: זאת אומרת, המעביד יוכל להתחשב בזה כבר בשלב השכר.
ציון פיניאן: נקרא ונצביע.
ציון פיניאן: אנחנו מצביעים על אישור תקנות מס הכנסה (ניכוי הוצאות מסוימות) (תיקון), התשע"ב-2011, תקנות מס הכנסה ומס מעסיקים (ניכוי ממשכורת ומשכר עבודה ותשלום מס מעסיקים) (תיקון), התשע"ב-2011.
ציון פיניאן: בעד אישור התקנות – פה אחד התקנות אושרו התיקונים אושרו.
ציון פיניאן: על פי לוח הזמנים של הוועדה, אנחנו נתכנס שוב להמשך הדיונים בשעה 10:00.
חזקיה ישראל: אפשר להעלות משהו שקשור למס הכנסה?
חזקיה ישראל: בשנת 2011, כפי שבשנים עברו ניתן זיכוי במס הכנסה לעובדי משמרות.
חזקיה ישראל: זיכוי של 15 אחוזים.
חזקיה ישראל: הייתה אמורה כאן בוועדה כאשר אישרו את 2011, יושב ראש הוועדה, על דעת חברי הוועדה, ביקש ממס הכנסה להביא את זה גם לגבי 2012.
חזקיה ישראל: אנחנו נכנסים לשנת 2012 והתקנות עדיין לא הגיעו.
חזקיה ישראל: חבל שעובדי המשמרות ייפגעו כתוצאה מכך.
ליאת גרבר: אנחנו מכירים את הנושא.
ליאת גרבר: אנחנו בודקים אותו ובזמן הקרוב נודיע אם באמת התקנות מוארכות.
ליאת גרבר: כאמור, זה בבדיקה ואנחנו מכירים את הנושא.
ציון פיניאן: קיבלת תשובה?
חזקיה ישראל: בינואר מתחילות התקנות.
ליאת גרבר: לא תהיה בעיה לצאת עם זה.
חזקיה ישראל: חבל.
חזקיה ישראל: גם בשנה שעברה זה היה באיחור רב.
ליאת גרבר: זה בטוח שלא יהיה איחור כזה.
ציון פיניאן: הפסקה עד שעה 10:00.
משה גפני: אני מתכבד לחדש את ישיבת ועדת הכספים.
משה גפני: חבר הכנסת אורלב ביקש הצעה לסדר.
זבולון אורלב: אני רוצה לשבח את מנהל הוועדה על דרך פעולתה של הוועדה, על כך שהמסמכים מגיעים בזמן וחברי הוועדה מקבלים את ההודעה בזמן.
זבולון אורלב: אני רוצה להודות לו מאוד.
רוחמה אברהם-בלילא: אדוני היושב ראש, לגבי החוק של מחר.
זבולון אורלב: על איזה חוק מדובר?
רוחמה אברהם-בלילא: על הדיווח המקוון, העסקים הקטנים.
משה גפני: אני מעדכן.
משה גפני: רשות המסים שיהיה דיווח מקוון של עסקים ממיליון שקלים ומעלה וחברות מחצי מיליון שקלים ומעלה.
משה גפני: המלכ"רים, אגב, זה היה אותו הדבר.
משה גפני: על פי החוק, אותו הדבר.
משה גפני: מה שאנחנו עשינו אתמול זה שאני הצעתי הצעת פשרה.
משה גפני: הצעתי שזה יהיה 2.5 מיליון שקלים והמלכ"רים יהיו עשרים מיליון שקלים.
רוחמה אברהם-בלילא: מעל עשרים מיליון שקלים.
משה גפני: המלכ"רים אלה הרשויות המקומיות וכולי.
משה גפני: אלה לא המלכ"רים עליהם אנחנו מדברים.
משה גפני: עשרים מיליון שקלים במקום מיליון שקלים.
משה גפני: ההצעה לגבי הנושא של הדיווח המקוון בעסקים היא שיהיה משניים וחצי מיליון שקלים ומעלה.
משה גפני: עדיין שר האוצר דורש להפחית את זה.
גאלב מג'אדלה: אנחנו הצענו מעל ארבעה מיליון.
משה גפני: זה עכשיו למעלה מארבעה מיליון.
משה גפני: החוק הקיים, אם מושכים את החוק, ב-2012, בעוד שבוע, זה יורד למיליון שקלים ולחצי מיליון שקלים.
גאלב מג'אדלה: אנחנו לא מושכים.
גאלב מג'אדלה: אנחנו מציעים הצעת חוק משלנו.
משה גפני: אתה יכול להציע אבל הם יכולים למשוך את זה.
משה גפני: זאת הצעת חוק ממשלתית.
גאלב מג'אדלה: לא, אנחנו נציע.
משה גפני: נציע, בסדר, אבל אומר לי שר האוצר שהוא יפעיל את החוק.
גאלב מג'אדלה: אם הם לא באים לקראתנו.
גאלב מג'אדלה: אנחנו רוצים הוראת שעה.
משה גפני: נכון לרגע זה, אנחנו הצבענו על 2.5 מיליון שקלים, הצבענו על עשרים מיליון שקלים ועכשיו יש הרבה סעיפים שהם הלבישו על העניין כאשר חלק מהם אנחנו צריכים.
רוחמה אברהם-בלילא: היו סעיפים לא פשוטים שדנו עליהם תוך כדי הקראת החוק.
רוחמה אברהם-בלילא: גאלב, לא היית אתמול בדיון וזה דיון שהוא חוק.
רוחמה אברהם-בלילא: הם הלבישו הרבה מאוד סעיפים שלא קיבלנו אותם, תוך כדי הקראת החוק.
רוחמה אברהם-בלילא: היה סיכום של היושב ראש שאומר 2.5 מיליון שקלים ולא יהיו מיליון שקלים.
גאלב מג'אדלה: הם לא קיבלו את הצעת הפשרה.
רוחמה אברהם-בלילא: אני רוצה לדווח מה היה.
רוחמה אברהם-בלילא: לאור ההתנגדות שהבענו אתמול ולאור הסיכום אתה הגעת אליו, אדוני היושב ראש, ואני תמכתי בסיכום הזה כפי שהצגת אותו, לחוק הזה היו עוד סעיפים רבים שהתווכחנו עליהם ובין היתר כל מה שקשור לסעיף הראשון בחוק.
משה גפני: שמוליק, תתקשר ליד שרה ותשאל מה המחזור שלהם.
זבולון אורלב: מה המשמעות של המקוון, כמה הוצאות יהיו להם אם זה יהיה מקוון.
רוחמה אברהם-בלילא: זה 300 שקלים בחודש.
רוחמה אברהם-בלילא: בין 240 ל-300 שקלים בחודש.
רוחמה אברהם-בלילא: שאלתי גם את רואה החשבון ואת אנשי האוצר.
רוחמה אברהם-בלילא: כל ההוצאה שנגרמת לבעלי העסקים האלה, זה משהו בסדר גודל של 300 שקלים.
זבולון אורלב: עמותות, אלה תרומות.
רוחמה אברהם-בלילא: הסיכום היה מעל עשרים מיליון שקלים.
רוחמה אברהם-בלילא: אם אתה רוצה לפתוח את זה, ללכת על משהו חדש ולהעלות את זה, זה דיון אחר.
משה גפני: אנחנו הצבענו על זה.
משה גפני: אם נראה שזה קריטי, נראה מה לעשות.
רוחמה אברהם-בלילא: בין לבין היו שם סעיפים שלא אהבנו אותם.
רוחמה אברהם-בלילא: הסעיף הראשון שמדבר על כל הסוגיה הזאת של הכנסת השינויים של המע"מ במזומן.
רוחמה אברהם-בלילא: הם אמרו שהם יביאו את הנושא הזה לרבעון הראשון של השנה, הם יבדקו, הם יראו את זה עם גורמים נוספים, הם יפתחו שולחן עגול.
רוחמה אברהם-בלילא: הגענו אתם למסקנה שהסעיף הזה יורד לגמרי מהחוק.
משה גפני: אבל יש שם הטבות.
רוחמה אברהם-בלילא: לא, אין שם כרגע הטבות.
משה גפני: דיברנו על החברות הגדולות ועל החברות הקטנות.
רוחמה אברהם-בלילא: לא, כל הנושא הזה של היחסים בין החברות הגדולות והחברות הקטנות, זאת לא הייתה הטבה.
רוחמה אברהם-בלילא: מהרגע שהחוק הוחל, החוק של מע"מ במזומן עד ה-15 מיליון שקלים, בפועל, בשטח, הוא לא קורה משום שאותן חברות גדולות מבקשות מבעלי העסקים להוציא חשבוניות והם נדרשים לשלם את המע"מ.
רוחמה אברהם-בלילא: יש בלגן שלם כרגע.
משה גפני: החוק שלך.
משה גפני: מה שקורה בינתיים, וזה מה שדיברנו אתמול, זה שחברות גדולות לא עושות את זה.
רוחמה אברהם-בלילא: מנצלות את זה לטובתן.
משה גפני: כן, ואנחנו ביקשנו לתקן את זה בחוק.
משה גפני: הם מסכימים לזה?
רוחמה אברהם-בלילא: כרגע סיכמנו שהסעיף הזה יורד בשלב הזה ומיד אנחנו נתכנס כדי לראות את כל הסוגיה אולי כדי להניח הצעת חוק חדשה שתתקן את הצעת החוק הקודמת ואולי לכפות על החברות הגדולות כן להחיל את זה.
רוחמה אברהם-בלילא: אנחנו נבדוק את זה.
משה גפני: איכפת להם אם נעשה את זה עכשיו?
רוחמה אברהם-בלילא: בחוק הזה אי אפשר לעשות את זה.
משה גפני: אפשר כל דבר, השאלה אם הם מסכימים.
רוחמה אברהם-בלילא: אני אומרת לך למען ההגינות שאני חושבת שאנחנו צריכים לשבת עם האנשים מתוך השטח ולבדוק איך אנחנו כן יכולים לעשות.
רוחמה אברהם-בלילא: לבדוק עם הארגונים המקצועיים.
רוחמה אברהם-בלילא: לעשות את זה בחטף, לא.
רוחמה אברהם-בלילא: סעיף 4 שמדבר על כך שיוטל אחוז אחד קנס בלי ניהול ספרים, נאמר שלזה תוצמד ריבית והצמדה.
רוחמה אברהם-בלילא: כרגע הם מציעים שלא תהיה הצמדה וריבית אלא יוטל רק האחוז האחד הזה.
רוחמה אברהם-בלילא: סעיף 6, כל הסוגיה הזאת שמדברת על הכנסה והוצאה דרך הרשות, ירד לגמרי.
משה גפני: את ביקשת את זה?
משה גפני: אנחנו לא התנגדנו לזה.
רוחמה אברהם-בלילא: דיברנו על כל הסעיפים.
רוחמה אברהם-בלילא: אתה הוצאת את הסעיף של 174א, עליו הצבענו, כולל העשרים מיליון שקלים ואמרנו שיש בחוק הזה עוד הרבה סעיפים.
משה גפני: זה נראה כמו חוק ההסדרים.
רוחמה אברהם-בלילא: ראשית, נראה כמו חוק ההסדרים.
רוחמה אברהם-בלילא: שנית, הגענו למסקנה שזה לא מיטיב עם הציבור אלא מרע אתו ולכן סברנו שכדי להוריד את זה, צריך להוריד את זה בדרך ראויה.
רוחמה אברהם-בלילא: כל הסוגיה הזאת של המלכ"רים מעל עשרים מיליון שקלים, זה נמצא.
רוחמה אברהם-בלילא: כל הסוגיה של 174, שניים וחצי מיליון שקלים, כפי שאתה הגעת למסקנה, אם הם ירצו להפחית את זה, כמובן שזה יובא בצו של שר האוצר באישור ועדת הכספים.
רוחמה אברהם-בלילא: סעיף ההגנות.
רוחמה אברהם-בלילא: למעשה שר האוצר רצה להחיל את סעיף ההגנות משנת 2014 אבל הוא יוחל מעכשיו על כל מי שמגיש דוח מקוון.
רוחמה אברהם-בלילא: כל הסוגיה הזאת של הקצאת חשבונית, שר האוצר רצה את זה מספטמבר 2013, שנאפשר לו לדחות את זה עד 2014 בערך.
רוחמה אברהם-בלילא: אני רוצה להודות למי שעזר לי כאן מאוד מאוד, כרגיל, שזה מנהל הוועדה טמיר שיודע לעשות את זה בדרך מאוד מאוד מקצועית, יעילה ונכונה.
רוחמה אברהם-בלילא: טמיר, תודה.
רוחמה אברהם-בלילא: אני חושבת שאם נקבל את הסיכום הזה פחות או יותר, זאת גזרה שאפשר לעמוד בה.
רוחמה אברהם-בלילא: שנינו לא אהבנו את החוק.
משה גפני: מחר נשמע גם את הגופים ונראה.
זבולון אורלב: נדמה לי שהגיעו עוד פניות.
משה גפני: פנייה מספר 944 – משרד התעשייה אין רפרנט.
משה גפני: שוב משרד התעשייה לא נמצא?
רוחמה אברהם-בלילא: אם אני הייתי שרת התמ"ת והייתי יודעת שוועדת הכספים מתכנסת כדי לעזור.
משה גפני: 44 מיליון שקלים מענקים לעסקים קטנים.
רוחמה אברהם-בלילא: בפריפריה.
משה גפני: זה היה בישיבה קודם והבאנו את זה עכשיו בתקווה שהם יבואו.
אורי אריאל: הם יודעים על הישיבה?
טמיר כהן: ודאי.
משה גפני: מישהו מכם יכול לבדוק?
מעין נשר: אני שולחת לו הודעה לראות אם הוא יכול להגיע או למה הוא לא כאן.
משה גפני: אנחנו חברי כנסת, דוחים את הדלקת נרות חנוכה, באים לכאן בזמן לא בזמן כדי לעזור למשרד.
משה גפני: זה יכול להיות פרי הגליל.
זבולון אורלב: אל תעשה תקדים שאתה מעביר.
זבולון אורלב: שיבואו מחר בבוקר.
מעין נשר: אני יכולה לנסות אחר כך להסביר במקום הרפרנט או שהוא יבוא מחר?
רוחמה אברהם-בלילא: זה אומר שהם באמת חושבים עלינו כעל חותמת גומי.
גאלב מג'אדלה: קודם כל, בואו נשמע את ההסבר שלה.
מעין נשר: הוא לא ידע שהפנייה מגיעה.
מעין נשר: הוא לא ידע שהפנייה מוכנה ושהיא עלתה.
רוחמה אברהם-בלילא: גם אנחנו לא ידענו.
משה גפני: זה היה בישיבה הרגילה של הוועדה.
מעין נשר: אני לא יודעת.
מעין נשר: אני רק מעבירה את המסר.
משה גפני: בסדר, זה יהיה מחר.
משה גפני: זה באמת לעשות מאתנו צחוק.
מעין נשר: לא, זה לא כך.
משה גפני: כואב לי הלב שאני אומר את זה בגלל שזה סוף השנה.
מעין נשר: אין שום כוונה לעשות מכם צחוק.
משה גפני: לא, לא לעשות צחוק.
משה גפני: סתם התבטאתי כך.
משה גפני: פנייה מספר 975 – משרד החקלאות
מעין נשר: הפנייה נועדה להעביר 7.5 מיליון שקלים בהרשאה להתחייב לחטיבה להתיישבות לפעילות כפרי סטודנטים, זה על מנת להתאים את קצב ההרשאות למזומן.
מעין נשר: אין כאן שום הגדלה של שום התחייבות.
זבולון אורלב: למה זה הולך לחטיבה להתיישבות?
מעין נשר: זה נקרא כפר סטודנטים.
מעין נשר: המשמעות היא שזאת מעין שכונה, קהילה, בה יש דירות שמנהלת עמותת אילים שעושה את הפעילות עבור החטיבה להתיישבות.
משה גפני: אני שם לב שכל ישיבה יש העברה כזאת.
מעין נשר: כן, הייתה תקלה במערכת של החטיבה ואני צריכה לבוא אליכם פעם שלישית עם זה.
מעין נשר: גם אני לא מרוצה מזה.
זבולון אורלב: אני בעד לאשר את הפנייה אבל שוב, פעם אחת הם צריכים להסביר לנו, אחרי ה-1 בינואר, למה צריכים לבוא ב-27 בדצמבר ולעשות העברה כזאת כשיודעים עליה לפחות שלושה חודשים קודם.
זבולון אורלב: הרפורמה במשק הלול והמטילות, יודעים עליה כבר לפני חצי שנה.
זבולון אורלב: כבר יודעים על זה כמה חודשים טובים ולכן למה צריכים ברגע האחרון באופן בהול לבוא?
מעין נשר: קודם כל, אני שמחה שאמרת את זה כדי שזה יהיה בפרוטוקול ואני אשלח את זה לחטיבה להתיישבות.
מעין נשר: זה לא בגלל שהיו לנו שם עודפים בלול שלא נוצלו אלא בגלל שהייתה איזושהי תקלה במערכת החטיבה והם לא צפו כמה הרשאות הם יצטרכו.
מעין נשר: גם אני לא מרוצה שזה ב-27 בדצמבר ואני מסכימה אתך.
מעין נשר: זה לא יקרה שוב.
גאלב מג'אדלה: מה זה כפרי הסטודנטים?
גאלב מג'אדלה: מפלים כאן לטובה סוג מסוים באוכלוסייה.
זבולון אורלב: זה פתוח לכל הסטודנטים.
גאלב מג'אדלה: מה עם הסטודנטים האחרים?
מעין נשר: מה זאת אומרת האחרים?
גאלב מג'אדלה: בהתיישבות, בהתנחלויות, הערבים, במקומות אחרים, הסטודנטים החרדים.
גאלב מג'אדלה: אני רואה כאן סקטור אחד.
מעין נשר: לכפרי סטודנטים יכולים להתקבל גם סטודנטים מההתיישבות וגם סטודנטים ערבים.